b"\n_START_ARTICLE_\nT\xc5\x8dkaid\xc5\x8d Shinkansen\n_START_PARAGRAPH_\nT\xc5\x8dkaid\xc5\x8d Shinkansen (jap. \xe6\x9d\xb1\xe6\xb5\xb7\xe9\x81\x93\xe6\x96\xb0\xe5\xb9\xb9\xe7\xb7\x9a) on vuonna 1964 Tokion ja Shin-\xc5\x8csakan v\xc3\xa4lille avattu 515 kilometri\xc3\xa4 pitk\xc3\xa4 Shinkansen-linja. Linja on lajinsa ensimm\xc3\xa4inen, ja sit\xc3\xa4 liikenn\xc3\xb6i JR Central. Muita linjan palvelemia suuria kaupunkeja ovat Kioto, Nagoya, Shizuoka ja Jokohama. Linjan l\xc3\xa4ntinen jatke on San'y\xc5\x8d Shinkansen.\n_START_SECTION_\nHistoria\n_START_PARAGRAPH_\nT\xc5\x8dkaid\xc5\x8d Shinkansenia kehiteltiin alun perin vuonna 1940 nopeaksi rautatielinjaksi Tokion ja Shimonosekin (ja sit\xc3\xa4 kautta Manner-Aasian) v\xc3\xa4lille. Toinen maailmansota kuitenkin keskeytti projektin alkuveiheisiinsa, mutta aloitetut maanostot ja kaivetut tunnelit helpottivat linjan rakentamista my\xc3\xb6hemmin. Nykyisen linjan rakentaminen alkoi vuonna 1959 ja valmistui vuonna 1964, samoihin aikoihin Tokiossa pidettyjen vuoden 1964 kes\xc3\xa4olympialaisten kanssa. Ensimm\xc3\xa4iset junat kulkivat Tokion ja Osakan v\xc3\xa4lill\xc3\xa4 1. lokakuuta samana vuonna. Linja on nimetty Japanissa vuosisatoja k\xc3\xa4yt\xc3\xb6ss\xc3\xa4 olleen T\xc5\x8dkaid\xc5\x8d-reitin mukaan. _NEWLINE_Vuonna 2003 linjalle avattiin uusi Shinagawan asema Tokion keskustan etel\xc3\xa4puolella. Samaan aikaan tehtiin merkitt\xc3\xa4v\xc3\xa4 aikatalu-uudistus ja nopeita Nozomi-vuoroja lis\xc3\xa4ttiin. Linjalle on suunnitteilla uusi Biwako-Ritt\xc5\x8dn asema Kioton it\xc3\xa4puolelle."